आप समर्थकों ने फूंका जेटली का पुतला
आम आदमी पार्टी के समर्थकों ने शनिवार को डीडीसीए में भ्रष्टाचार के आरोप लगाते हुए रोष प्रदर्शन किया और वित्तमंत्री अरुण जेटली का पुतला फूंका। स्काईलार्क के बाहर आप कार्यकर्ता इकट्ठा हुआ और नारेबाजी की।
प्रदर्शन कर रहे जेपी गर्ग, हरीश बजाज, दीपक बग्गा ने कहा कि आम आदमी पार्टी केंद्रीय वित्तमंत्री के इस्तीफे की मांग कर रही है। जब तक अरुण जेटली वित्तमंत्री पद पर बने हैं तब तक मामले की निष्पक्ष जांच नहीं हो सकती। दिल्ली सरकार द्वारा बनाए जांच आयोग को लेफ्टिनेंट गवर्नर द्वारा अवैध करार देना इसी का हिस्सा है। उन्होंने कहा कि भ्रष्टाचार मामले में आरोपियों पर उचित कार्रवाई की मांग को लेकर आम आदमी पार्टी लगातार संघर्ष करेगी।
राजकुमार चमराड़ा, अनिल, देवेंद्र वडेरा, साहब सिंह, मा. हुकम सिंह, महीपाल मलिक, पवन बामनिया, जगमीत मदान, रामभज रावल, रामफल चमराड़ा, प्रेम ताजपुर, सुरेश नारायण, साहिल जुनेजा शामिल रहे।
पानीपत . आमआदमी पार्टी के कार्यकर्ता स्काईलार्क के निकट प्रदर्शन करते हुए। फोटो| भास्कर
hin_Deva hin_Deva hin_Deva bho_Deva bho_Deva